b'\n_START_ARTICLE_\nBrabant (hertugd\xc3\xb8mme)\n_START_SECTION_\nHistorie\n_START_PARAGRAPH_\nDet middelalderlige hertugd\xc3\xb8mme Brabant, med Bryssel som hovedstad, var oprindelig et len af det Tyske Rige, ligesom de fleste andre omr\xc3\xa5der i det nuv\xc3\xa6rende Benelux-omr\xc3\xa5de. Senere blev Brabant sammen med bl.a. grevskabene Flandern og Holland forenet under de burgundiske hertuger (1369-1477). Dette f\xc3\xb8rte til, at de nederlandske omr\xc3\xa5der opn\xc3\xa5ede uafh\xc3\xa6ngighed af b\xc3\xa5de Frankrig og Tyskland. \xc3\x98konomisk set blev Antwerpen en vigtig verdenshavn i 1500-tallet og politisk set spillede Brabant en vigtig indenfor det nederlandske omr\xc3\xa5de. I slutningen af samme \xc3\xa5rhundrede f\xc3\xb8rte religionskrigene dog til splittelsen af Brabant i en nordlig og en sydlig del, heraf det nuv\xc3\xa6rende navn for den nederlandske provins Noord-Brabant. Den sydlige del af hertugd\xc3\xb8mmet str\xc3\xa6kker sig i dag over de belgiske provinser Antwerpen, Flamsk-Brabant og Vallonsk-Brabant.\n_START_SECTION_\nSprog\n_START_PARAGRAPH_\nDer tales nederlandsk i b\xc3\xa5de Nord-Brabant og Flamsk-Brabant. I Vallonsk-Brabant tales der fransk.'